section_heading: Život i djelo
paragraph_text: Preko Armstronga, Goldin se upoznala s bostonskom transvestitskom supkulturom te noćnim klubom The Other Side, gdje je fotografirala natjecanje transvestita (drag queen) u ljepoti tijekom ranih 70-ih te se sprijateljila s mnogo transvestita. Goldin je tražila način da izravno i bez predrasuda prikaže svoje objekte fotografiranja; vidjela je transvestizam kao drugačiji način prikazivanja i ojačala je tu ideju fotografiranjem svojih prijatelje u punoj transvestitskoj opremi, kao i u svim stadijima preobrazbe u transvestita. Na fotografijama kao što su "Dave u ulici Grove" (David at Grove Street, Boston, 1972.), "Ivy nosi jesen" (Ivy Wearing a Fall, Boston, 1972.) i "Kenny se šminka" (Kenny Putting on Make-up, Boston, 1973.). Goldin portretira svoje prijatelje u raznim stadijima prerušavanja u transvestite.